## 5В050400 – журналистика мамандығы бойынша 2-курс студенттеріне жүргізілетін «Әлеуметтік журналистика» пәні дәрістерінің қысқаша мазмұны

**№ 8 дәріс**

 Журналист – қоғамның қайраткері әрі күрескері. Ол өмірде туындап отырған жаңа өзгерістердің, проблемалардың шешімін табуға тырысады. Өз заманының шешілмеген күрмеуі мол дүниелеріне жауап іздейді. Бұл – журналистік шеберлікке бастайтын жол. Журналист өмірдің қым-қиғаш құбылыстарын орынды қолданылған фактілермен ұштастыра білуі қажет. Журналист берілуге тиіс объектінің, нақты фактінің, өмір құбылысының сипатын айқындайды.

 Қазақстан жерінде ең алғашқы күнделікті хроникалық сюжеттер жиырмасыншы жылдардың ортасына қарай қолға алына бастады. 1925 жылы алғаш жекелеген киноочерктер түсірілді. 1929 жылы “Турксиб” толық метражды деректі фильмі дүниеге келді. Бұл жөнінде публицист Камал Смайылов өзінің “Қазақ киносының тарихы” атты еңбегінде жан-жақты атап өтті.

 Қазақстанда киноның алғашқы үлгілері ХХ ғасырдың басында дүниеге келді. Журналистер киношежіре тұрғысында ақпарттық кинотуындыларды баспасөз беттеріне жиі жариялап отырды. Әсіресе, деректі кинолардың мәні зор оқиғаларына басты назар аударды. Ғылыми-көпшілік кинолар жайында “Жаңа фильм” (“Новый фильм”) журналында жан-жақты баяндалды.